****

**Η Samsung προσθέτει την επιλογή των 8** **TB στη σειρά των SSD 9100 PRO**

Οι προηγούμενες εκδόσεις με υποστήριξη PCIe 5.0 κυκλοφόρησαν με χωρητικότητα 1 TB, 2 TB και 4 TB

**20 Αυγούστου 2025**

Ο σκληρός δίσκος 9100 PRO της Samsung Electronics είναι η νεότερη προσθήκη στη σειρά SSD της εταιρείας, για οικιακούς καταναλωτές. Με διεπαφή PCIe® 5.0, ο 9100 PRO προσφέρει προηγμένες επιδόσεις και παραγωγικότητα με ανεμπόδιστη ταυτόχρονη εκτέλεση εργασιών, μαζί με εκτενή συμβατότητα για φορητούς υπολογιστές, κονσόλες παιχνιδιών και υπολογιστές gaming. Τώρα διαθέσιμος με χωρητικότητα έως και 8 ΤΒ, προσφέρει ακόμη περισσότερο αποθηκευτικό χώρο, και επιδόσεις υψηλών ταχυτήτων, που ανταποκρίνονται στις σημερινές υψηλές απαιτήσεις δεδομένων που έχουν οι σύγχρονες εφαρμογών και οι εμπειρίες gaming επόμενης γενιάς.

* **Η σειρά των SSD 9100 PRO διευρύνεται, με δύο μοντέλα 8** **TB για χρήστες υψηλών επιδόσεων**

Η Samsung παρουσίασε τις δύο νέες προσθήκες των 8 TB στη σειρά SSD 9100 PRO υψηλών επιδόσεων: τον 9100 PRO 8TB και τον 9100 PRO 8TB με ψύκτρα, σχεδιασμένη για βελτιωμένη θερμική απόδοση και σταθερά κορυφαίες επιδόσεις.

Αυτά τα νέα μοντέλα ακολουθούν την κυκλοφορία των προηγούμενων εκδοχών του Μαρτίου, στα 1 TB, 2 TB και 4 TB, και σηματοδοτούν μια σημαντική εξέλιξη, καθώς προσφέρουν την υψηλότερη χωρητικότητα SSD PCIe που έχει μέχρι στιγμής κυκλοφορήσει η Samsung, παρέχοντας επιλογές εξαιρετικά υψηλής χωρητικότητας για gamer και δημιουργούς περιεχομένου, και για επαγγελματίες που απαιτούν κορυφαία ταχύτητα και αξιοπιστία.

Οι εκδοχές των 8 TB προσφέρουν εξαιρετικές επιδόσεις, με διαδοχικές ταχύτητες ανάγνωσης έως και **14.800 MB/s** και ταχύτητες εγγραφής στα **13.400 MB/s**. Επίσης, παρέχουν εξαιρετικές ταχύτητες ανάγνωσης και εγγραφής, έως και **2.200K IOPS** και **2.600K IOPS** αντίστοιχα, που τους καθιστούν ιδανικούς για απαιτητικούς όγκους εργασίας.

Και τα δύο μοντέλα είναι κατασκευασμένα πάνω στη διεπαφή PCIe® 5.0 και έχουν σχεδιαστεί για να προσφέρουν εξαιρετικά χαμηλή καθυστέρηση και μειωμένο χρόνο φόρτωσης, και για να διασφαλίζουν gameplay χωρίς προβλήματα, ακόμα και στα πιο απαιτητικά περιβάλλοντα. Το μοντέλο είναι εξοπλισμένο με ψύκτρα, που προσθέτει ένα επιπλέον επίπεδο διαχείρισης της θερμότητας, για σταθερές επιδόσεις κατά την παρατεταμένη χρήση.

Με αυτήν την προσθήκη, η Samsung επαληθεύει τη δέσμευσή της να προσφέρει τελευταίας τεχνολογίας λύσεις αποθήκευσης, βελτιστοποιημένες για τις εξελιγμένες ανάγκες της σύγχρονης υπολογιστικής.

* **Βελτιωμένη απόδοση και αυξημένη χωρητικότητα**
* Η νέα επιλογή αποθηκευτικού χώρου των 8 ΤΒ προσφέρει διευρυμένη χωρητικότητα για μεγάλες βιβλιοθήκες παιχνιδιών.

Με τον SSD των 8 TB, οι χρήστες μπορούν να εγκαταστήσουν περίπου 80 δημοφιλή παιχνίδια σε PC, υπολογίζοντας μέσο μέγεθος παιχνιδιού στα 90,6 GB, βάσει των 11 κορυφαίων τίτλων στη λίστα των καλύτερων νέων κυκλοφοριών του 2024, του Steam, «Best of 2024: New Releases». \*

**\***Πηγή αναφ.  <https://store.steampowered.com/charts/bestofyear/bestof2024?tab=2>

* Περιλαμβάνει τη διεπαφή PCIe 5.0, που προσφέρει τη διπλή ταχύτητα της προηγούμενης γενιάς PCIe 4.0
* Επιτυγχάνει ταχύτητες διαδοχικής ανάγνωσης έως και 14.800 MB/s και ταχύτητα εγγραφής έως και 13.400 MB/s, προσφέροντας ενισχυμένες επιδόσεις, αυξημένες έως και 99% σε σχέση με τον προκάτοχό του, τον 990 PRO

\*Η ταχύτητα διαδοχικής ανάγνωσης του 9100 PRO 4TB είναι 14.800 MB/s, ενώ η ταχύτητα διαδοχικής ανάγνωσης του 990 PRO 4TB είναι 7.450MB/s

* Βελτιωμένη απόδοση της τυχαίας ανάγνωσης και εγγραφής, με ταχύτητες έως και 2.200K IOPS και 2.600K IOPS, αντίστοιχα
* Η ενεργειακή απόδοση αυξήθηκε κατά 49% σε σχέση με το προηγούμενο μοντέλο, χάρη στην προηγμένη λύση διαχείρισης θερμότητας

\*Η αποδοτικότητα ισχύος διαδοχικής ανάγνωσης και εγγραφής του 9100 PRO 2TB είναι 1.822 και 1.703 MBs/s ανά Watt, αντίστοιχα

ενώ η διαδοχική ανάγνωση και εγγραφή του 990 PRO 4TB είναι 1.221 και 1.255 MBs/s ανά Watt, αντίστοιχα

* **Ενισχυμένη αποτροπή υπερθέρμανσης, αυξημένος αποθηκευτικός χώρος και συμβατότητα με ευρεία γκάμα συσκευών**
* Τα μοντέλα χωρητικότητας 1 terabyte (TB), 2 TB και 4 TB διαθέτουν ενσωματωμένη ψύκτρα 8,8 mm, που διασφαλίζει βελτιωμένο έλεγχο της θερμότητας και αποτρέπει την υπερθέρμανση. Επίσης, συμμορφώνεται με το πρότυπο PCI-SIG® D8.[[1]](#footnote-1)
* Ακόμα και ως μοντέλο υψηλής χωρητικότητας 8 TB PCIe 5.0, η ψύκτρα του 11,25 mmT είναι ειδικά σχεδιασμένη για να διασφαλίζει τη συμβατότητα με τη σειρά PlayStation® 5. \*

\*Τα «PlayStation», «PS5» είναι εμπορικά σήματα κατατεθέντα της Sony Interactive Entertainment Inc.

* Το 9100 PRO είναι συμβατό με μεγάλο εύρος συσκευών, από φορητούς υπολογιστές και σταθερά PC, μέχρι και κονσόλες παιχνιδιών, και έτσι, προσφέρεται ιδανικά για ομαλές αναβαθμίσεις, τόσο στις επιδόσεις όσο και στη χωρητικότητα.

Τα μοντέλα των 1 TB, 2 TB και 4 TB είναι αυτήν τη στιγμή διαθέσιμα για αγορά από τη Samsung.com και άλλους πωλητές λιανικής, ενώ το μοντέλο των 8 TB θα είναι διαθέσιμο από τις 2 Σεπτεμβρίου 2025. Οι προτεινόμενες τιμές λιανικής από τον κατασκευαστή (MSRP) για το μοντέλο των 8 TB είναι 999,99 $ με M.2 και 1019,99 $ M.2 με ψύκτρα, αντίστοιχα.

Για περισσότερες πληροφορίες, συμπεριλαμβανομένων των λεπτομερειών σχετικά με την εγγύηση, επισκεφθείτε την τοποθεσία samsung.com/SSD ή semiconductor.samsung.com/internal-ssd/.

1. Το πρότυπο PCI-SIG D8 είναι μια προδιαγραφή για ύψος ψύκτρας από 8,8 mm ή χαμηλότερο. [↑](#footnote-ref-1)